CELEX: 62010CN0056
Language: sl
Date: 2010-02-02 00:00:00
Title: Zadeva C-56/10 P: Pritožba, ki jo je 2. februarja 2010 vložila Agencja Wydawnicza Technopol sp. z o.o. zoper sodbo Sodišča prve stopnje, razglašeno 19. novembra 2009 v združenih zadevah T-425/07 in T-426/07, Agencja Wydawnicza Technopol proti UUNT

1.5.2010   
            
            
               SL
            
            
               Uradni list Evropske unije
            
            
               C 113/19
            
         Pritožba, ki jo je 2. februarja 2010 vložila Agencja Wydawnicza Technopol sp. z o.o. zoper sodbo Sodišča prve stopnje, razglašeno 19. novembra 2009 v združenih zadevah T-425/07 in T-426/07, Agencja Wydawnicza Technopol proti UUNT
   (Zadeva C-56/10 P)
   2010/C 113/29
   Jezik postopka: poljščina
   
      Stranki
   
   
      Pritožnica: Agencja Wydawnicza Technopol sp. z o.o. (zastopnik: D. Rzążewska, zastopnik)
   
      Druga stranka v postopku: Urad za usklajevanje na notranjem trgu (znamke in modeli)
   
      Predlogi pritožnice
   
   
               —
            
            
               sodba Sodišča prve stopnje z dne 19. novembra 2009 v združenih zadevah T-425/07 in T-426/07 naj se razveljavi;
            
         
               —
            
            
               zadeva naj se vrne Splošnemu sodišču v ponovno odločanje;
            
         
               —
            
            
               UUNT naj se naloži stroške postopka pred Sodiščem.
            
         
      Pritožbeni razlogi in bistvene trditve
   
   Pritožnica zatrjuje, da je Sodišče prve stopnje kršilo člen 38(2) Uredbe o znamki Skupnosti (1), ker je uporabilo napačna pravna merila pri ugotovitvi, da je odbor za pritožbe upravičeno zahteval razlago o neuveljavljanju izključnih pravic na sestavnih delih številk 100 in 300.
   Dalje naj bi Sodišče prve stopnje kršilo člen 7(1)(c) Uredbe o znamki Skupnosti, ker je uporabilo napačna pravna merila pri ugotovitvi, da so sestavni deli, za katere je bila zahtevana razlaga o neuveljavljanju pravic, opisni.
   Sodišče prve stopnje naj bi kršilo še člen 7(1)(c), člen 38(2) ali 76 Uredbe o znamki Skupnosti ali pa vse te člene, ker ni ustrezno upoštevalo prakse UUNT glede registracije znakov, ki so sestavljeni iz številk ali napotujejo na vsebino objave.
   
      (1)  Uredba Sveta (ES) št. 40/94 z dne 20. decembra 1993 o znamki Skupnosti, (UL 1994, L 11, str. 1), nadomeščena z Uredbo Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1).